CELEX: 62015TN0589
Language: lv
Date: 2015-10-12 00:00:00
Title: Lieta T-589/15: Prasība, kas celta 2015. gada 12. oktobrī – Eurorail/Komisija un INEA

25.1.2016   
            
            
               LV
            
            
               Eiropas Savienības Oficiālais Vēstnesis
            
            
               C 27/61
            
         Prasība, kas celta 2015. gada 12. oktobrī – Eurorail/Komisija un INEA
   
   (Lieta T-589/15)
   (2016/C 027/78)
   Tiesvedības valoda – angļu
   
      Lietas dalībnieki
   
   
      Prasītājs: Eurorail NV (Aalst, Beļģija) (pārstāvji – J. Derenne, N. Pourbaix un M. Domecq, advokāti)
   
      Atbildētājas: Innovation and Networks Executive Agency (INEA) un Eiropas Komisija
   
      Prasītāja prasījumi:
   
   
               —
            
            
               atzīt saskaņā ar LESD 272. pantu, ka INEA2015. gada 17. jūlija lēmums, ar kuru izbeidz Dotācijas nolīgumu (1) un uzdod atgūt daļu no prasītājam izmaksātā avansa ir prettiesisks un nav izpildāms, un ka galīgā prasītajam izmaksājamā dotācijas summa ir nosakāma EUR 951 813 apmērā;
            
         
               —
            
            
               pakārtoti, prasītājs apgalvo, ka Komisija un INEA ir līgumtiesiski atbildīgas par prasītajam ar lēmumu nodarītajiem zaudējumiem un lūdz uzdot atgūt EUR 581 770 (un procentus);
            
         
               —
            
            
               pakārtoti, noteikt INEA/Komisijai atsaukt lēmumu, un
            
         
               —
            
            
               piespriest INEA/Komisijai atlīdzināt prasītāja tiesāšanās izdevumus.
            
         
      Pamati un galvenie argumenti
   
   Prasības pamatošanai prasītājs izvirza šādus pamatus.
   
               1.
            
            
               Ar pirmo pamatu tiek apgalvots, ka INEA un Komisija ir rīkojušās pretrunā saviem pienākumiem atbilstoši Dotāciju nolīgumam. Līdz ar to prasītājs apgalvo, ka tās ir prettiesiski izbeigušas Dotāciju nolīgumu un uzdevušas prasītājam izmaksāto avansu atgūšanu.
            
         
               2.
            
            
               Ar otro pamatu tiek apgalvots, ka INEA un Komisija ir pārkāpušas līgumtiesisko saistību izpildes labā ticībā principu.
            
         
               3.
            
            
               Ar trešo pamatu tiek apgalvots, ka INEA un Komisija ir pārkāpušas prasītāja tiesisko paļāvību.
            
         
      (1)  Dotācijas nolīgums MPO/09/058/SI1.5555667 “RAIL2” (Marco Polo II Call 2009).